laion/Wikipedia-Exotic huggingface dataset:
ბაშკირეთის სახელმწიფო პედაგოგიური უნივერსიტეტი

მ. აკმულის სახელობის ბაშკირეთის სახელმწიფო პედაგოგიური უნივერსიტეტი (რუს. Башкирский государственный педагогический университет; ბაშკ. Башҡорт дәүләт педагогия университеты) — უმაღლესი პედაგოგიური სასწავლებელი. მდებარეობს უფაში, ბაშკირეთი, რუსეთი. ამჟამად ბაშკირეთის სახელმწიფო პედაგოგიური უნივერსიტეტის დაქვემდებარებაშია 5 ინსტიტუტი, 7 ფაკულტეტი და 43 კათედრა. თავისი არსებობის მანძილზე მან გამოუშვა 40 000 კურსდამთავრებული. შედის რუსეთის ფედერაციის 20 საუკეთესო პედაგოგიურ უნივერსიტეტს შორის. უნივერსიტეტი უშვებს გაზეთ „აუდიტორიას“ და „ბაშკირეთის პედაგოგიურ ჟურნალს“. მიფთაჰედინ აკმულის სახელობის ბაშკირეთის სახელმწიფო პედაგოგიური უნივერსიტეტი დაარსდა 1967 წლის 9 იანვარს უფაში, როგორც ინსტიტუტი. პირველი სამასწავლებლო ინსტიტუტი რესპუბლიკაში დაარსდა 1909 წელს. 1919 წელს იგი გარდაიქმნა სახალხო განათლების ინსტიტუტად, რომლის შემადგენლობაშიც ოთხი ფაკულტეტი შედიოდა. ეს ფაკულტეტები იყო: სოციალურ-ისტორიული, ბიოლოგია-გეოგრაფიული, ფიზიკა-მათემატიკური და ლიტერატურა-ენათმეცნიერების ფაკულტეტები. აღნიშნული საგანმანათლებლო დაწესებულება ამზადებს სკოლისა და ტექნიკუმის მასწავლებლებს. 1923 წლიდან ინსტიტუტის სახელწოდებაში დაემატა სიტყვა „პრაქტიკული“ და დამატებით დაიწყო სოფლის მეურნეობის სპეციალისტების გამოშვებაც. 1929 წელს მის ბაზაზე შეიქმნა ტიმირიაზევის სახელობის ბაშკირეთის სახელმწიფო პედაგოგიური ინსტიტუტი, რომელიც 1957 წელს გადაკეთდა ბაშკირეთის სახელმწიფო უნივერსიტეტად. თუმცა კვალიფიციური პედაგოგების მომზადების მოთხოვნილება დიდი იყო. ამ პერიოდისათვის პედაგოგთა მხოლოდ მესამედს ჰქონდა უმაღლესი პედაგოგიური განათლება. ახლად შექმნილმა ბაშკირეთის სახელმწიფო პედაგოგიურმა ინსტიტუტმა ამ საქმეს კარგად გაართვა თავი. უკვე 1976 წელს მას მიანიჭეს უმაღლესი საგანმანათლებლო სასწავლებლის პირველი კატეგორია. 2000 წელს ბაშკირეთის სახელმწიფო პედაგოგიური ინსტიტუტი გადაკეთდა ბაშკირეთის სახელმწიფო პედაგოგიურ უნივერსიტეტად, ხოლო 2006 წლიდან მას მიენიჭა მ. აკმულის სახელი. სამხატვრო გრაფიკული ფაკულტეტი ფსიქოლოგიის ფაკულტეტი ფიზიკა-მათემატიკის ფაკულტეტი ისტორიისა და სამართლის ინსტიტუტი ფოლოლოგიური და კულტურათაშორისი კომუნიკაციის ინსტიტუტი საბუნებისმეტყველო-გეოგრაფიული ფაკულტეტი ფიზიკური კულტურის ფაკულტეტი ბაშკირული ფილოლოგიის ფაკულტეტი სოციალურ-ჰუმანიტარული ფაკულტეტი პროფესიონალური განათლებისა და საინფორმაციო ტექნოლოგიების ინსტიტუტი პედაგოგიკის ინსტიტუტი კვალიფიკაციის ამაღლებისა და პროფესიონალური გადამზადების ინსტიტუტი მ. აკმულის სახელობის კოლეჯი მ. აკმულის სახელობის ბაშკირეთის სახელმწიფო პედაგოგიური უნივერსიტეტი Статья об университете в электронной версии Башкирской энциклопедии[მკვდარი ბმული] ↑ GRID Release 2017-05-22 — 2017-05-22 — 2017. — doi:10.6084/M9.FIGSHARE.5032286 <a href="https://wikidata.org/wiki/Track:Q30141628"></a> ↑ Башкирский государственный педагогический университет имени Мифтахетдина Акмуллы | Высшие учебные заведения | Наука и образование — 450 лет в составе России. დაარქივებულია ორიგინალიდან — 2008-10-10. ციტირების თარიღი: 2017-05-18. ↑ Газета Аудитория. დაარქივებულია ორიგინალიდან — 2009-11-28. ციტირების თარიღი: 2017-05-18. ↑ Педагогический журнал Башкортостана. დაარქივებულია ორიგინალიდან — 2010-06-21. ციტირების თარიღი: 2017-05-18.
Louder Than Love

Louder Than Love — ამერიკული როკ-ჯგუფ Soundgarden-ის მეორე სტუდიური ალბომი, გამოცემული 1989 წლის 5 სექტემბერს, ლეიბლზე A&M. ალბომის Ultramega OK (1988) მხარდამჭერი ტურნეს შემდეგ Soundgarden-მა გააფორმა კონტრაქტი აღნიშნულ ლეიბლთან. ახალი სიმღერები გამოირჩევა მძიმე მეტალის და გრანჟის ჟღერადობით, თუმცა მათი ნაწილი აგრეთვე შეიცავს არატიპიურ რიტმებს და ტემპებს. ტექსტების გამო, ალბომის გამოცემებზე განთავსდა სტიკერი Parental Advisory. Louder Than Love იყო ჯგუფის პირველი ალბომი, რომელიც Billboard 200-ში მოხვდა. მის გამოცემას მოჰყვა ტურნე ჩრდილოეთ ამერიკასა და ევროპაში. ჰირო იამამოტომ Soundgarden ამ ალბომის ჩაწერის შემდეგ დატოვა. ყველა ტექსტის ავტორი — კრის კორნელი, გარდა მითითებულისა. არსებობს ალბომის იშვიათი, სპეციალური გამოცემები, რომლებსაც ახლავს EP Loudest Love. Rolling Stone-თან საუბარში კორნელი ამბობდა, რომ ალბომი სრულყოფილი ხდებოდა აღნიშნული EP-ის თავად ალბომის 12 სიმღერასთან დამატებით. მისი თქმით, დაგეგმილი იყო ყველა ჩანაწერის ალბომის ახალ გამოცემაში შეტანა. ↑ 1.0 1.1 Loud Love: Soundgarden and the Heyday of Alternative Metal - Noisey. ციტირების თარიღი: 5 January 2017. ↑ Soundgarden - Get On The Snake at Discogs. Discogs.com. ციტირების თარიღი: 2016-06-22. ↑ Huey, Steve. allmusic ((( Louder Than Love > Review ))). Allmusic. ციტირების თარიღი: March 21, 2009. ↑ Christgau, Robert. "Soundgarden". robertchristgau.com. Retrieved on May 20, 2009. ↑ Considine, J.D.. (1997-06-17) Louder Than Love. Rolling Stone. ციტირების თარიღი: 2012-03-26.
ხეტაფე (საფეხბურთო კლუბი)

„ხეტაფე“ (ესპ. Getafe Club de Fútbol) — ესპანური საფეხბურთო კლუბი, ამავე სახელწოდების ქალაქიდან. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ კოლისეუმ ალფონსო პერესზე, რომელიც 1998 წელს აშენდა და 18 000 მაყურებელს იტევს. კლუბი დაარსდა 1946 წლის 24 თებერვალს, განახლდა 1983 წლის 8 ივლისს. პრიმერა დივიზიონში პირველად აღზევდა 2004-05 წლების სეზონში და გაატარა მიჯრით 12 სეზონი, 2015-16 წლების გათამაშებაში დაიკავა მე-19 ადგილი და დაქვეითდა მე-2 დივიზიონში. „ხეტაფეს“ მთავარი მეტოქე არის „ლეგანესი“, რომელიც ტერიტორიულად ახლოს არის დაბანაკებული, ასევე კლუბს ამხანაგური მეტოქეობა აკავშირებს მადრიდულ კლუბებთა, „რეალსა“ და „ატლეტიკოსთან“. ოფიციალური საიტი ხეტაფე Twitter-ზე კლუბის პროფილი Soccerway-ზე კლუბის პროფილი Transfermarket-ზე
ნაუკლუფტის მთები

ნაუკლუფტის მთები (აფრ. გერმ. Naukluftberge) — ქედი ცენტრალურ ნამიბიაში. სამხრეთ ნაწილი მიეკუთვნება ნამიბ-ნაუკლუფტის ეროვნული პარკის უკიდურეს აღმოსავლეთ ნაწილს. ჩრდილოეთ ნაწილში ძირითადად წარმოდგენილია კერძო ფერმერული მეურნეობები. მთები განთქმულია ველური ბუნებით — გავრცელებულია მთის ზებრა და ლეოპარდი. მთებში ბევრია პატარა ნაკადული და ჩანჩქერი. ნაუკლუფტის მთები შარიაჟული კომპლექსია, — ქანების ბლოკის კეკური, რომელიც სამხრეთ-აღმოსავლეთითაა გადაადგილებული ბაზალტზე შეცოცების გზით. ქედის პირველი გეოლოგიური რუკა შეადგინეს 1930-იან წლებში გერმანელმა გეოლოგებმა ჰენო მარტინმა და ჰერმან კორნმა. ქანები ჩანერგილი ნატანებითაა წარმოდგენილი და შედგება დოლომიტებისგან, კვარციტისგან და თიხაფიქლისგან, რომლებიც დაილექა დამარული ოროგენის შიდა რაიონებში ზღვის წყალმარჩხ გარემოში 700-500 მილიონი წლის წინ. ქედზე წარიმართა მრავალი კვლევა, რათა გარკვეულიყო ერთ-ერთი მექანიკური პარადოქსი: ქანების რა მოცულობას შეუძლია გადაადგილება ნელი შეცოცების გზით. მთავარი, საძირკვლის შეცოცება, რომელიც ქედს აყალიბებს, შეიცავს უჩვეულო პოლიმინერალურ მარცვლოვან ქანებს, რაც ზოგიერთი მკვლევრის აზრით, აორთქლების გზითაა წარმოქმნილი, ქანების ზოგიერთი ნაწილი კი მიწისძვრებისას გადაადგილების შედეგად. მკვლევართა დიდი ნაწილი თანხმდება, რომ ამ მარცვლოვანი ფენის საპოხის ეფექტი შეცოცების პროცესს მნიშვნელოვნად დაეხმარა. ↑ Behr and Schmidt-Mumm (1987) The role of sedimentary and tectonic brines in the Damara Orogen, Namibia, Applied Geochemistry v. 2, n. 5-6, 535-542 ↑ Rowe, Fagereng, Miller and Mapani (2012) Signature of coseismic decarbonation in dolomitic fault rocks of the Naukluft Thrust, Namibia. Earth & Planetary Science Letters v. 333-334, 200-210 ↑ Viola, Mancktelow, and Miller (2006) Cyclic frictional-viscous slip oscillations along the base of an advancing nappe complex: Insights into brittle-ductile nappe emplacement mechanisms from the Naukluft Nappe Complex, central Namibia. Tectonics v. 25, n. 3
კერაკის ალყა

კერაკის ალყა — სამხედრო კონფლიქტი აიუბიდებსა და იერუსალიმის სამეფოს შორის. გაიმართა 1183 წელს. სალადინი თავს დაესხა ჯვაროსნულ ციხე-სიმაგრეს, მაგრამ ქრისტიანებმა შეძლეს მისი მოგერიება. კერაკი იყო ტრანსიორდანიის ლორდის — რენო დე შატიიონის სამფლობელო. იგი მდებარეობდა ამანიდან 124 კმ-ის მოშორებით. ციხე-სიმაგრე ააშენა პაიენ დე მილმა — მონრეალის ლორდმა 1142 წელს. რენოს მმართველობისას მოქმედებდა სამშვიდობო შეთანხმებები ქრისტიანულ და მუსლიმურ სახელმწიფოებს შორის „წმინდა მიწაზე“, მაგრამ მისი ქმედებები უბიძგებდა მუსლიმებს ომისაკენ. უკანასკნელი წვეთი იყო 1183 წლის რენოს ლაშქრობა წითელი ზღვის მიმდებარე ტერიტორიებზე, რომლის დროსაც მან აიღო ქალაქი აკაბა, რათა იგი დასაყრდენ პუნქტად გამოეყენებინა მუსლიმთა უწმინდეს ქალაქზე — მექაზე თავდასასხმელად. სალადინმა, მუსლიმური ძალების მეთაურმა ვერ შეძლო ამის მოთმენა და გაემართა რენოს ციხე-სიმაგრისაკენ. მუსლიმები უკვერამდენიმე წელი იყო ცდილობდნენ კერაკის ხელში ჩაგდებას, მაგრამ ამჯერად მათ მოახერხეს ჯვაროსანთა ციხეზე მძლავრი შეტევა. ცხრა კატაპულტი ანგრევდა ქალაქის კედლებსა და მოსახლეთა სახლებს. კედლებს შიგნით მიმდინარეობდა სამეფო ქორწილი, ონფრუა IV ტორონელსა (რენოს გერი და მემკვიდრე) და ისაბელას შორის (ბალდუინ IV-ის ნახევარდა). საქორწინო ცერემონიების გაგრძელებასთან ერთადნ სალადინმა ბრძანება გასცა, რომ არ ესროლათ ლოდები ცერემონიის გამართვის ადგილის მიმართულებით, არამედ სხვა ადგილებისაკენ. შიკრიკებმა მოახერხეს ქალაქიდან გაქცევა და ბალდუინისთვის ყველაფრის შეტყობინება. ბალდუინი დაუყოვნებლივ გაემართა დამხმარე ძალებით კერაკისაკენ. მას თან ახლდა რეგენტი რაიმონ III. მიუხედავად იმისა, რომ ახალგაზრდა მეფე ბავშვობიდანვე იტანჯებოდა ავადმყოფობით, მან გადაწყვიტა პირადად ეხელმძღვანელა არმიისათვით. იგი საკაცით მიიყვანეს კერაკამდე. ბალდუინის ჩასვლისას სალადინი ჯერ კიდევ საფორტიფიკაციო ნაგებობების წინააღმდეგ იბრძოდა. სალადინი მიხვდა, რომ კერაკის კედლებსა და სამეფო არმიას შორის ბრძოლაში განადგურდებოდა და ალყა მოხსნა. 1184 წელს სალადინი კვლავ მიადგა კერაკს, მაგრამ ბრძოლა იგივე შედეგით დამთავრდა. კერაკი კვლავ რჩებოდა ჯვაროსანთა დასაყრდენ პუნქტად უკიდურეს აღმოსავლეთით 1188 წლამდე, სანამ იგი მუსლიმთა კონტრო ქვეშ არ აღმოჩნდა. კერაკის ალყის შემდეგ ჯვაროსნებს კვლავ მოუწიათ სხვა ალყების მოგერიება, ერთ-ერთი ასეთი იყო იერუსალიმზე შეტევა და მისი დაცემა 1187 წელს. Reston, James, Jr. Warriors of God. New York: Anchor Books, 2001. ISBN 0-385-49562-5 Smail, R. C. Crusading Warfare, 1097—1193. New York: Barnes & Noble Books, (1956) 1995. ISBN 1-56619-769-4 ↑ The Life of Saladin Behaudin Tekstualno. ციტირების თარიღი: 2016-02-20 ↑ 2.0 2.1 2.2 Kerak, Jordan. ციტირების თარიღი: 2016-02-20
Lib.ge

Lib.ge ლიბ.ჯი — პირველი ქართული ინტერნეტ-ბიბლიოთეკა, რომელიც მოიცავს ათიათასზე მეტ ორიგინალურ და ნათარგმნ ტექსტს. ლიბ.ჯი დაარსდა 2006 წელს. 2009 წელს ლიბ.ჯი-მ თბილისის საკრებულოს მხარდაჭერით დააარსა ლიტერატურული კონკურსი ახლაგაზრდა ავტორებისთვის, ასევე 2009 წლიდან არის ორგანიზატორი თარგმანის კვირეულისა. 2010 წელს ლიბ.ჯიმ როკ–კლუბთან ერთად დააფუძნა ყოველკვირეული არტ–საღამოები. 2010 წლიდან ლიტერატურის მუზეუმთან ერთად აწყობს ყოველთვიურ არტ–აქციებს. 2010 წლიდან ლიბ.ჯი–ს გაზეთ რეზონანსის კვირის გამოცემა „გალაკტიონში“ ეთმობა საკუთარი გვერდი. ლიბ.ჯის განყოფილებებია: პროზა, პოეზია, დრამატურგია, სამეცნიერო, ისტორიული, საბავშვო, ფოლკლორი, ესეისტიკა, ინტერვიუ, სამართალი, ახალი წიგნები, პერიოდიკა, გალერეა, ღია ბლოგი, პრეს-ანონსი, სახელოვნებო აფიშა. პორტალის რედაქტორთა ჯგუფი: ქეთო ნინიძე, არჩილ თალაკვაძე, დიანა ანფიმიადი, ნათია ნაცვლიშვილი, გიორგი ქავთარაძე, გიორგი კეკელიძე, გიორგი კაცია, ნიკა წიკლაური, ოლეგ კონოვალიოვი, ლიკა ავალიანი, ზაალ ჩხეიძე, ზაქარია ქიტიაშვილი, ოქტაი ქაზუმი, ანი კოპალიანი, ნათია გულიაშვილი, ვახუშტი მენაბდე ოფიციალური საიტი
სამიუელ უმტიტი

სამიუელ უმტიტი (ფრანგ. Samuel Yves Umtiti; დ. 14 ნოემბერი, 1993, იაუნდე, კამერუნი) — ფრანგი ფეხბურთელი. საფეხბურთო კლუბ „ლეჩეს“ (იჯარით ბარსელონადან), ცენტრალური მცველი. 2018 წლის მსოფლიო ჩემპიონი და 2016 წლის ევროპის ვიცე-ჩემპიონი საფრანგეთის ეროვნული ნაკრების შემადგენლობაში. პროფესიონალური კარიერა დაიწყო საფეხბურთო კლუბ „ლიონში“, 2012 წელს. კლუბში ყოფნისას ჩაატარა 170 თამაში და გაიტანა 3 გოლი. 2016 წელს უმტიტი 25 მილიონი ევროს სანაცვლოდ „ბარსელონამ“ შეიძინა. ოლიმპიკ ლიონი: (2) საფრანგეთის თასი: 2011–12 საფრანგეთის სუპერთასი: 2012 ბარსელონა: (7) ლა ლიგა (2): 2017–18, 2018–19 ესპანეთის თასი (3): 2016–17, 2017–18, 2020–21 ესპანეთის სუპერთასი (2): 2016, 2018 საფრანგეთი: მსოფლიო საფეხბურთო ჩემპიონატი: 2018 შეგიძლიათ იხილოთ მედიაფაილები თემაზე „სამიუელ უმტიტი“ ვიკისაწყობში. პროფილი ბარსელონას ოფიციალურ საიტზე პროფილი Transfermarkt-ზე პროფილი Soccerway-ზე ↑ Samuel Umtiti - FC Barcelona.
ბიღირი (გოქჩაი)

ბიღირი (აზერ. Bığır) — სოფელი აზერბაიჯანში, გოქჩაის რაიონში. მოსახლეობის რაოდენობა — 5 724 კაცი. ბიღირი GEOnet სახელების სერვერზე
ბირინჯი-არაბჯაბირლი

ბირინჯი-არაბჯაბირლი (აზერ. Birinci Ərəbcəbirli) — სოფელი აზერბაიჯანში, გოქჩაის რაიონში. ბირინჯი-არაბჯაბირლი GEOnet სახელების სერვერზე
Genius

Genius — პერსონალური კომპიუტერების პერიფერიული მოწყობილობების მწარმოებელი კომპანია, რომელიც 1983 წელს შეიქმნა, ტაივანში. Genius არის ტაივანური კორპორაცია KYE Systems Corp.-ის სავაჭრო ნიშანი. შტაბ-ბინა მდებარეობს ტაიპეიში, ტაივანი. მას აქვს ოფიციალური წარმომადგენლობები აშშ-ში, დიდ ბრიტანეთში, გერმანიასა და ჩინეთში (ჰონგ-კონგი). კომპანია უშვებს გრაფიკულ პლანშეტებს, სათამაშო კონტროლერებს, მაუსებს, ყურსასმენებს, აკუსტიკურ სისტემებსა და ვებკამერებს 2007 წლის მონაცემებით ჰყავდა 5 ათასი თანამშრომელი, ხოლო ამავე წელს კომპანიის შემოსავალმა 440 მილიონი აშშ დოლარი შეადგინა. ვიკისაწყობში არის გვერდი თემაზე: Genius ოფიციალური საიტი ოფიციალური საიტი
ონფრუა III ტორონელი

ონფრუა III ტორონელი (ფრანგ. Onfroy III de Toron; ლათ. Henfredus the Torono) — ონფრუა II ტორონელის ვაჟი და ონფრუა IV ტორონელის მამა. 1160 წლის 21 ივლისს მან წმინდა საკრამენტის ტაძარს შესწირა შეწირულობა, რაც აისახა სიგელში. 1163 წელს იქორწინა სტეფანია დე მილზე, რომელიც იყო ტრანსიორდანიის მემკვიდრე. 1168 წლიდან ონფრუა იყო ტრანსიორდანიის ლორდი. მის დროს ტორონში მოიჭრა პირველი მონეტა, რომელსაც დღემდე არ მოუღწევია. 1173 წელს ნურ ად-დინ ზენგიმ ალყა შემოარტყა კერაკის ციხესიმაგრეს, მაგრამ ონფრუამ შეძლო მისი მოგერიება. 1179 წელს მისი შვილი ონფრუა IV გახდა ტორონის ლორდი, რომელმაც ტიტული მისი პაპისგან — ონფრუა II-სგან მიიღო. ამ დროს ონფრუა III უკვე გარდაცვლილი იყო (1173). მისი ქალიშვილი ისაბელა ტორონელი დაქორწინდა კილიკიის ლორდ რუბენ III-ზე. Hamilton, Bernard (2000). The Leper King and His Heirs: Baldwin IV and the Crusader Kingdom of Jerusalem. Cambridge University Press. ISBN 978-0-521-64187-6. Runciman, Steven (1989a). A History of the Crusades, Volume II: The Kingdom of Jerusalem and the Frankish East, 1100-1187. Cambridge University Press. ISBN 0-521-06163-6. (ინგლისური) Foundation for Medieval Genealogy: თორონის ლორდები ↑ ვილჰელმ ტვიროსელი, Lignages d'Outremer, translated by Marciana Ms. Francese 20 CC.LXXXXI, p. 65. ↑ kronieke du Saint-Sépulchre de Jerusalem, 144, p. 262. ↑ Prawer, Joshua (1972). The Latin Kingdom Of Jerusalem. Weidenfeld and Nicolson, გვ. 391. ISBN 0297993976.  ↑ Steven Runciman (1978), Vol. 2, p. 396.
მონრეალის ციხესიმაგრე

მონრეალი — ჯვაროსანთა ციხესიმაგრე არავის აღმოსავლეთ ნაწილში. მდებარეობს კლოვანი და კონუსისებური მთის მწვერვალზე, საიდანაც გადაჰყურებს ხილის ხეებს. დღეს ამ ციხესიმაგრის ნანგრევები, რომელსაც არაბულად უწოდებენ შუბაკს ან შაუბაკს, მდებარეობს ქალაქ შუბაკში. ციხესიმაგრე ააშენა ბალდუინ I-მა 1115 წელს, მისი ექსპედიციის დროს, როდესაც მან აიღო აქაბა (1116) წითელი ზღვის სანაპიროზე. თავდაპირველად იწოდებოდა,როგორც Krak de Montreal და/ან Mons Regalis, მეფის სასახელოდ, რადგან მან დიდი წვლილი შეიტანა მის აგებაში (Mount Royal). ციხესიმაგრე სტრატეგიულად მდებარეობდა გორის წვერზე, ედომის დაბლობზე, სირიიდან და არაბეთიდან მომავალი პილიგრიმთა და ქარავანთა გზებზე. ეს ბალდუინს საშუალებას აძლევდა გაეკონტროლებინა ეს ტერიტორიები, რადგან პილიგრიმებს და ვაჭრებს სჭირდებოდათ ნებართვა მისით სარგებლობისთვის. იგი გარშემორტყმული იყო ნაყოფიერი მიწებით და ორი ცისტერნით, რომლებიც მთაზე იყო ამოჭრილი და წყაროებით ივსებოდა. მონრეალი იერუსალიმის სამეფო ოჯახის საკუთრებას წარმოადგენდა 1142 წლამდე, ხოლო შემდეგ იგი ტრანსიორდანიის სენიორიის ნაწილი გახდა. ამასთანავე სენიორიის ცენტრი გახდა, ჩრდილოეთით მდებარე, უფრო ძლიერი ციხესიმაგრე კერაკი. კერაკი მონრეალთან ერთად სამოცი რაინდით ეხმარებოდა იერუსალიმის სამეფოს. მონრეალი ხელში ჩაიგდო ფილიპ დე მილმა, ხოლო სტეფანია დე მილზე ქორწინების შემდეგ რეინალდ დე შატიიონმა. რეინალდი ციხეს მდიდარ ქარავნებზე თავდასხმისთვის იყენებდა, რომლებსაც ადრე თავისუფლად მოძრაობის უფლება ჰქონდათ. რენომ ააშენა გემები და გადაიტანა წითელ ზღვაში, რათა თავს დასხმოდა მექას. ეს ყველაფერი ვერ მოითმინა სალადინმა და 1187 წელს იერუსალიმის სამეფოში შეიჭრა. იერუსალიმის დაპყრობის შემდეგ მან მონრეალსაც შემოარტყა ალყა. კარგი მდებარეობის გამო სალადინმა ვერ შეძლო საალყე მანქანების გამოყენება, მაგრამ ორწლიანი ალყის შემდეგ ციხესიმაგრე დაეცა (1189). მოგვიანებით მონრეალი დაიპყრეს და აღადგინეს მამლუქებმა. მცირე ნაშთებია შემორჩენილი პირველადი ჯვაროსნული ციხესიმაგრისაგან. არქეოლოგიური გათხრები არ ჩატარებულა, მაგრამ ცნობილია, რომ აქ იყო სამი კედლის კომპლექტი, რომლებიც ნაწილობრივ შემორჩა. კოშკები და კედლები გაფორმებულია მე -14 საუკუნის მამლუქთა სარემონტო სამუშაოების დროს მოჩუქურთმებული წარწერებით, მაგრამ შიდა სივრცეები დანგრეულია. საგუშაგო ჯიხურთან ახლოს, 350 საშიში, მოლიპული, სპირალური და კლდოვანი კიბე ჩადის წყაროსაკენ. ციხე ამჟამად გამოკვლეულია იტალიის არქეოლოგიური გუნდის მიერ ქალაქ ფლორენციის უნივერსიტეტიდან. მთლიანი ხედი მთლიანი ხედი შიდა ნაწილის ნანგრევები თაღები შიდა თაღები თაღის შემორჩენილი ნანგრევები ინტერიერი ხედი ციხესიმაგრიდან «The Crusades» by Hans Mayer «The Age of the Crusades: The Near East from the Eleventh Century to 1517» by Peter Holt ვიკისაწყობში არის გვერდი თემაზე: მონრეალის ციხესიმაგრე ↑ Eddé, Anne-Marie “Saladin” trans. Jean Marie Todd Harvard University Press 2011.ISBN 978-0-674-055559-0 ↑ http://www.shawbak.net დაარქივებული 2006-12-08 საიტზე Wayback Machine. (იტალიური)
თავზეხელაღებული (მრავალმნიშვნელოვანი)

თავზეხელაღებული შეიძლება აღნიშნავდეს: თავზეხელაღებული (კომიქსი), მარველის კომიქსების სუპერგმირი და კომიქსების სერია „თავზეხელაღებული“, 2003 წლის ფილმი, მთავარ როლში ბენ აფლეკის მონაწილეობით. Daredevil: The Album, ფილმის საუნდტრეკი Daredevil (ვიდეო თამაში), ფილმის მიხედვით თავზეხელაღებული (ტელესერიალი), Netflix-ის 2015 წლის ტელესერიალი, მთავარ როლში ჩარლი კოქსის მონაწილეობით. თავზეხელაღებულები, Marvel UK-ს კომიქსი
ალაედინი (შეჰზადე)

შეჰზადე ალაედინ ალი ჩელები (თურქ. Şehzade Alaaddin Ali Çelebi; დ. 1425, ედირნე — გ. 1443, ბურსა) — ოსმალეთის იმპერიის სულთან მურად II-ის მეორე ვაჟი. ალაედინი დაიბადა 1425 წელს, ქალაქ ედირნეში. ის იყო მურად II-სა და მისი ცოლის, ჰატიჯე ჰალიმე ხათუნის პირველი ვაჟი. მისი აღმზრდელი (ლალა) იყო რუმელიის ყოფილი ბეილერბეი, იორგუჩ-ფაშა. 1437-1438 წლებს შორის, როცა ის 12-13 წლის იყო, ცოლად შეირთო სელმინ ხათუნი. მათ ამ ქორწინებიდან შეეძინათ ერთი ქალიშვილი სელვი ხათუნი და ორი ვაჟი 1442 წელს, იორგუჩ ფაშა გარდაიცვალა და ახლა მისი პედაგოგი და აღმზრდელი ჰათიფზადე თაჯ-ედ-დინ იბრაჰიმ ეფენდი გახდა. ალაედინი გარდაიცვალა 1443 წელს, 18 წლის ასაკში. ↑ Prof. Dr. Feridun Emecen, http://www.dha.com.tr/fatihin-haremi-gosterilmiyor-cunku_284412.html დაარქივებული 2016-03-05 საიტზე Wayback Machine. . ↑ İslam Ansiklopedisi, Cilt:28, Sayfa:395, (Prof. Dr. Halil İnalcık). ↑ "Şehzade Alâaddin". amasya.gov.tr. 29 Temmuz 2014 tarihinde kaynağından arşivlendi. Erişim tarihi: 29 Temmuz 2014.
სიდონის ციხესიმაგრე

სიდონის ციხესიმაგრე (არაბ. قلعة صيدا البحرية) — ჯვაროსანთა მიერ აგებული ციხესიმაგრე წმინდა მიწაზე. ის არის ერთ-ერთი ყველაზე ცნობილი არქეოლოგიური უბანი ლიბანის საპორტო ქალაქ სიდონში. ქალაქი სიდონი მდებარეობს ხმელთაშუა ზღვის სანაპიროზე, ლიბანში. ეს უძველესი ფინიკიური ქალაქი დიდ რელიგიურ, პოლიტიკურ და კომერციულ ღირებულებას წარმოადგენდა, იქ სამოსახლოები გაჩნდა დაახლ. ძვ. წ. 4000 წელს. მე -13 საუკუნეში ჯვაროსანებმა სიდონის ციხე ააშენეს პატარა კუნძულზე, რომელიც დაკავშირებული იყო ხმელეთთან 80 მეტრის სიგრძის გზით. კუნძულზე მდებარეობდა მელკართის ტაძარი, რომელიც ჰერაკლეს ფინიკიურ ანალოგს წარმოადგენდა. ეს ტაძარი რამდენიმეჯერ დაზიანდა და ხელახლა აშენდა. ციხესიმაგრე ცოტაოდენ დაზიანდა მას შემდეგ, რაც ქალაქი მამლუქებმა დაიპყრეს, მაგრამ იგი მალევე აღდგა — მას დაემატა გრძელი მიწაყრილი. მომდევნო რამდენიმე ასწლეულის განმავლობაში ციხესიმაგრე გამოუყენებელი იყო, მაგრამ XVII საუკუნეში იგი აღადგინა ფახრ ად-დინ II-მ. არსებობს შესაძლებლობა, რომ კუნძული, რომელზეც ციხე აშენდა, სინამდვილეში ფინიკიის მეფის სასახლისა და რამდენიმე სხვა ფინიკიური მონუმენტის ადგილმდებარეობა იყო, რომელიც დაინგრა ასარხადონის და შემდეგ ბუნებრივი მიწისძვრების მიერ. ეს კუნძული ასევე იყო თავშესაფარი ქალაქზე თავდასხმების დროს. დიდი სიდონი, მცირე სიდონი, საძოვრები, ცისტერნები და ფორტიფიკაციები აღწერილია ასურეთის მეფე სინახერიბის ლაშქრობების დროს. დღეს ციხესიმაგრე შედგება უპირველეს ყოვლისა ორი კოშკისგან, რომლებიც ერთმანეთს უკავშირდება კედლით. გარე კედლებში გამოყენებულია რომაული სვეტები, რომლებიც ჰორიზონტალური გაძლიერების მიზნით გამოიყენებოდა. ისინი ძველი რომაული ძეგლების ან მის მახლობლად მდებარე ნაგებობებში ხშირად ჩანან. მართკუთხა დასავლეთი კოშკი, რომელიც შესასვლელიდან მარცხნივ მდებარეობს უკეთესადაა შემონახული ვიდრე მეორე კოშკი. ციხესიმაგრეში არის დიდი კამაროვანი ოთახი, რომელიც დაინგრა ზარბაზნებისგან. გრაგნილი კიბეები მიემართებიან სახურავზე, სადაც პატარა, გუმბათოვანი ოსმალეთის ეპოქის მეჩეთია. სახურავიდან ჩანს ხედი ძველი ქალაქის და თევზსაჭერისა. აღმოსავლეთის კოშკი არ არის კარგად შემონახული და აშენდა ორ ეტაპად; ქვედა ნაწილი თარიღდება ჯვაროსანთა, ხოლო ზედა მამლუქთა ეპოქით. ციხესიმაგრის გარშემო, ზღვის ქვეშ აღმოჩენილია ძველი ფინიკიური ქალაქის ნაშთები: კედლები, სვეტები, ქვაფენილები, ნაგებობების ნაშთები, ქანდაკებები და ცისტერნები. მისასვლელი ხიდი ხედი ნაპირიდან შესასვლელი კარიბჭე თაღი შიდა სივრცე Sidon (Pamphlet), Ministry of Tourism of Lebanon, Arab Printing Press, 2009 Sea Castle. Lonely Planet Review for sea castle. Lonely Planet Sidon.Discover Lebanon. Lebanon Guide. Sidon in History. Old engraving of Saida and the Sea-Castle. Al-Mashriq. Sidon. Amenagement et urbanisme. Culture and Heritage Report.p 9.2 ვიკისაწყობში არის გვერდი თემაზე: სიდონის ციხესიმაგრე ინფორმაცია სიდონზე Fortress, Khan and the Great Mosque - DiscoverLebanon lonelyplanet.com lebanonguide.com[მკვდარი ბმული] ფოტო დაარქივებული 2009-06-15 საიტზე Wayback Machine. almashriq.hiof.no charbelnahas.org (PDF) ↑ MiddeEast Interactive U.S.A.1995-2011.http://www.middleeast.com/sidon.htm ↑ 2.0 2.1 2.2 Young, P. (2000), Historic cities beneath the sea? Middle East, p. 46-47. Retrieved from http://search.proquest.com/docview/220625497 ↑ Almashriq. Retrieved from: http://almashriq.hiof.no/lebanon/900/910/919/saida1/history.html
ბობ მორლი

რობერტ ალფრედ „ბობ“ მორლი (ინგლ. Bob Morley; დ. 20 დეკემბერი 1984) — ავსტრალიელი მსახიობი და ტელერეჟისორი. ბობ მორლის დედა ფილიპინელია, ხოლო მამა ნახევრად ავსტრალიელი და ირლანდიელი იყო. მორლის ჰყავს ორი და და ერთი ძმა. იგი ოჯახში ყველაზე უმცროსია. ბობი გაიზარდა ფერმაში, ვიქტორიაში მდებარე ერთ-ერთ პატარა ქალაქში. სხვადასხვა სპექტაკლსა და მოკლემეტრაჟიან ფილმებში მონაწილეობის შემდეგ, 2006 წელს, მონაწილეობა მიიღო ფილმში „შინისაკენ და სამოგზაუროდ“, დრიუ კერტისის როლში, რომლისთვის მიიღო ლოჯის ჯილდო ნომინაცია. 2007 წელს გამოჩნდა შოუში „It Takes Two“. 2008 წელს მონაწილეობდა ტელესერიალ „ზოლში“. 2011 წელს მონაწილეობა მიიღო აიდან ფოსტერის როლში, სერიალში „მეზობლები“, ხოლო 2013 წელს — „თვალისმომჭრელში“. 2014 წლიდან ასრულებს ბელამი ბლეიკის როლს ტელესერიალში „100“. ვიკისაწყობში არის გვერდი თემაზე: ბობ მორლი ბობ მორლი კინოფილმების ინტერნეტ-მონაცემთა ბაზაში ↑ Bobby Morley. Yahoo!7. დაარქივებულია ორიგინალიდან — 6 იანვარი, 2007. ციტირების თარიღი: 20 ივნისი, 2011. ↑ 2.0 2.1 Kalina, Paul (9 ოქტომბერი, 2008). „An actor going through a stage“. The Age. p. 16. ციტირების თარიღი: 20 ივნისი, 2011. შეამოწმეთ თარიღის პარამეტრი |accessdate= და |date=-ში (დახმარება) ↑ Teen Choice Awards 2015 Winners: Full List. Variety (16 აგვისტო, 2015). ციტირების თარიღი: 10 აპრილი, 2018.
Soft Eject System

Soft Eject System — ქართული როკ-ჯგუფ Soft Eject-ის მეშვიდე სტუდიური ალბომი. იგი გამოვიდა 2013 წელს. ალბომი სინამდვილეში ვახო ბაბუნაშვილის და ბექა გრინის თანამშრომლობას წარმოადგენს. ჩანაწერის დიდი ნაწილი უკავია ალტერნატიულ როკს ან ემბიენტს. Melted Freeze – For the unique life (Pastoral) – 2:04 SuperTramp – 4:33 Egypt Morning – 3:56 ტოტალიზატორი – 4:18 Days'n'Nights – 4:12 China Pistol – 4:31 Ray-Gun's Nights Thoughts – 4:29 Simple Song – 4:52 Keeping Inside – 2:18 ალბომის მიმოხილვა ალბომი Soundcloud-ზე